jkorsvik/nowiki_second_scrape_merged huggingface dataset:
Hamsund gård

Hamsund gård er et gårdstun som ligger i grenda Hamsund, om lag fem kilometer nordvest for Oppeid, i Hamarøy kommune. På gårdstunet står det et våningshus, som ble oppført av laftet tømmer i første halvdel av 1800-tallet, et ildhus oppført av bindingsverk og en fjøs- og låvebygning oppført i henholdsvis laftet tømmer og av bindingsverk.Gården var forfatteren Knut Hamsuns hjemsted, da han, som tre år gammel, i 1862 kom dit sammen med foreldrene som ble leilendinger på gården, som var eid av Hamsuns onkel. I 1959 ble gården åpnet som museum. I 1995 ble bygningene midlertidig fredet, mens i juni 2007 fattet riksantikvaren vedtak om fredning etter lov om kulturminner. I perioden mellom 2004 og 2007 ble det brukt mer enn 3,2 millioner kroner på restaurering av Hamsund gård.


== Se også ==
Skogheim gård
Hamsunstugu
Nørholm


== Referanser ==


== Eksterne lenker ==
«Hamsund gård». Kulturminnesøk. Riksantikvaren – Direktoratet for kulturminneforvaltning. 
Nordlandsmuseet: Knut Hamsuns barndomshjem
Bae Doona

Bae Doo-na (født 11. oktober 1979) er en sørkoreansk fotograf, modell og skuespiller. Etter å ha spilt i flere koreanske og japanske filmer som slo an internasjonalt, som The Host og Air Doll, spilte hun rollen som den revolusjonære klonen Sonmi-451 i filmen Cloud Atlas fra 2012.


== Utvalgt filmografi ==
Sympathy for Mr. Vengeance (2002)
The Host (2006)
Air Doll (2009)
Doomsday Book (2012)
As One (2012)
Cloud Atlas (2012)
Jupiter Ascending (2015)


=== TV-serier ===
Sense8 (2015–2018)
Stranger (2017)
Kingdom (2019)


== Referanser ==


== Eksterne lenker ==
(en) Offisielt nettsted 
(en) Bae Doona – kategori av bilder, video eller lyd på Commons 
(en) Bae Doona på Internet Movie Database 
(sv) Bae Doona i Svensk Filmdatabas 
(da) Bae Doona på Scope 
(fr) Bae Doona på Allociné 
(en) Bae Doona på AllMovie 
(en) Bae Doona hos Rotten Tomatoes 
(en) Bae Doona hos The Movie Database 
Bae Doona på Facebook 
Bae Doona på Instagram
Julius August Christian Fleischer

Julius August Christian Fleischer (født 8. september 1907 i Fredrikstad, død 17. oktober 2003) var en norsk diplomat.Han var sønn av  grosserer Johan Christian Severin Fleischer (1868–1941) og Amalie Christiansen (1879–1954).  Broren, byrettsjustitiarius Carl Johan Seckman Fleischer (1903–81), var far til professor dr.juris Carl August Fleischer. Etter examen artium 1926 arbeidet Julius August Fleischer innen internasjonal shipping til 1937. Han arbeidet for Utenriksdepartementet fra 1937. Etter studieopphold i Tyskland og Frankrike, tok han i 1939 utenriksdepartementets aspirantkurs. Han giftet seg i 1941 med Magnhild Othilie Sundby (1916—1998).


== Posteringer ==
1937–1940 legasjonssekretær og senere attaché ved legasjonen i Warszawa
1940–1947 sekretær og etterhvert chargé d'affaires ved legasjonen i Stockholm, ledet avviklingen av legionens krigsadministrasjon.
1947–1949 byråsjef og leder for UDs administrasjonskontor
1949–1951 chargé d'affaires a.i. ved legasjonen i Athen, Hellas
1951–1958 generalkonsul i Cape Town, Sør-Afrika
1958–1962 ambassadør ved Norges ambassade i Buenos Aires, Argentina
1962–1970 generalkonsul i New York City
1970–1972 ambassadør ved Norges ambassade i Bern, Sveits
1973–1975 ambassadør ved Norges ambassade i Santiago de ChileFleischer avleverte sine akkreditiver til Chiles president, Salvador Allende, den 29. august 1973.
Etter kuppet den 11. september 1973 ble Fleischer anklaget for å ha nektet å bistå chilenske opposisjonelle som søkte tilflukt på ambassadens område. Kritikken kom i særlig grad fra svenske radioreportere som hadde observert at to chilenske venstre-opposisjonelle som forsøkte å komme unna militærjuntaens politi, var blitt avvist av ambassaden. Senere ble det hevdet at også en annen gruppe var blitt avvist. Etter omfattende kritikk i pressen ble Utenriksdepartementets inspektør for utenrikstjenesten, ambassadør Per Vennemoe, sendt til Santiago for å undersøke saken. Utenriksminister Knut Frydenlund sendte den 1. november diplomaten Frode Nilsen til ambassaden som ambassaderåd med vide fullmakter for å ta seg av flyktninge- og asylspørsmålene ved ambassaden. Ambassadør Fleischer ble noe senere hjemkalt for "samtaler" i Utenriksdepartementet. I en uttalelse til pressen 21.11.1973 sa utenriksminister Frydenlund at omtalen av forholdene ved ambassaden i Santiago hadde vært overdrevne i pressen, men etter hans egen og Utenriksdepartementets mening hadde ambassadør Fleischer forholdt seg for passiv og hadde inntatt en holdning som var fremmed for det norske synet på det som foregikk i Chile. Fleischer fortsatte som ambassadør til Chile til 1975 da Frode Nilsen overtok som ambassadør.

		


== Utmerkelser ==
K. St. Olavs Orden 1966,
K. Svenska Vasaordenen,
Dronning Elizabeth IIs kroningsmedalje 1953 fra Storbritannia
Stk. Maiordenen fra Argentina


== Referanser ==
ATA-carnet

ATA-carnet er et internasjonalt tolldokument som gir moms- og tollfrihet for vareprøver og yrkesutstyr ved midlertidig innførsel til andre land. ATA er en forkortelse for de franske og engelske betegnelsene Admission Temporaire/Temporary Admission.
ATA-carnet forenkler tollekspedisjon og erstatter alle eksport-, import- og transitteringsdokumenter.


== Referanser ==
Filosofiåret 1744

Filosofiåret 1744 er en oversikt over hendelser, utgivelser og personer med tilknytning til filosofi i 1744.


== Hendelser ==


== Publikasjoner ==


== Fødsler ==
5. januar – Gaspar Melchor de Jovellanos, spansk politiker, forfatter og filosof (død 1811)
1. august –
Jean-Baptiste de Lamarck, fransk vitenskapsmann, zoolog og tidlig evolusjonsteoretiker (død 1829)
Melchiorre Delfico, italiensk filosof, økonom og numismatiker (død 1835)
25. august – Johann Gottfried Herder, tysk filosof og teolog (død 1803)
6. september – Archibald Arthur, skotsk filosof i den skotske opplysningstiden (død 1797)


== Dødsfall ==
23. januar – Giambattista Vico, italiensk filosof, historiker og jurist (født 1668)
31. mars – Johann Ulrich Tresenreuter, tysk pedagog, filolog, filosof og evangelisk teolog (født 1710)
29. oktober – Ishida Baigan, japansk lærd og filosof (født 1685)
		
		
		
		


== Se også ==
Filosofi på 1700-tallet
Opplysningstiden
Rabid

Rabid er en canadisk sciencefiction-grøsser fra 1977 regissert av David Cronenberg. Hovedrollen spilles av Marilyn Chambers, mens andre sentrale roller spilles av Frank Moore, Joe Silver og Howard Ryshpan.
Filmen ble tildelt to priser ved Sitges Film Festival i Spania. Den ene gikk til Cronenberg for beste manus og den andre til Al Griswold for beste spesialeffekter.


== Handling ==
En ung kvinne blir kritisk skadd i en motorsykkelulykke. Hun bringes til Keloid Institute, som tilfeldigvis har spesialisert seg på plastisk kirurgi og genmanipulasjon. Offeret er i en slik tilstand at det er perfekt for en test av en ny behandlingsform; overføring av kunstig fremstilt nøytralt vev. Operasjonen ser ut til å være vellykket. Men etter en stund kommer bivirkningene frem: Offeret har fått en rabies-lignende sykdom, har utviklet en smak for blod, en gal sexdrift og på toppen av det hele kan hun spre dette videre. I tillegg til dette har hun utviklet en merkelig gjenstand under armhulen som hun bruker til å suge blodet av ofrene med. Alle ofrene blir til blodtørstige zombier som smitter andre og etterhvert tvinges myndighetene til sette inn forsvaret i et desperat forsøk på å forhindre spredning til andre byer.


== Om filmen ==
Som i Shivers er Cronenberg her opptatt av de negative aspekter av seksualiteten. Enkelte har ment han var fremsynt i forhold til aids-bølgen som kom på 1980-tallet.Den ble innspilt i Montréal senhøsten 1976.Rabid har mange likhetstrekk med Cronenbergs første fim, Shivers, men i denne er handlingen spredd over et lagt videre spekter. 
Man finner også flere likhetstrekk med George A. Romeros The Crazies (1973) og den britiske 28 dager senere (2002). 

AnmelderneFilmen fikk blandet mottakelse, noe som gjenspeiles i at den har fått 65% på Rotten Tomatoes (2013).Den ble ikke satt opp på norske kinoer, men ble første gang utgitt på video i 1984.


=== Priser og nominasjoner ===
Cronenberg ble tildelt prisen for beste manus, og Al Griswold for beste spesialeffekter ved Sitges Film Festival i Spania.


== Rollebesetning ==
(utvalg)

Marilyn Chambers : Rose
Frank Moore : Hart Read
Joe Silver : Murray Cipher
Howard Rysphan : Doctor Dan Keloid
Patricia Gage : Docteur Roxanne Keloid
Susan Roman : Mindy Kent
Jean-Roger Périard : Lloyd Walsh
Terry Schonblum : Judy Glasberg


== Referanser ==


== Eksterne lenker ==
(en) Rabid på Internet Movie Database 
(no) Rabid hos Filmfront 
(sv) Rabid i Svensk Filmdatabas 
(da) Rabid i Danmark Nationale Filminstitut 
(fr) Rabid på Allociné 
(en) Rabid på AllMovie 
(en) Rabid på Turner Classic Movies 
(en) Rabid på Rotten Tomatoes 
Filmtrailer
Lisbeth Nebelong

Lisbeth Nebelong (født 1955 i København, vokste opp i Danmark og Færøyene) er en dansk journalist, forfatter og Master of Public Management. Hun har skrevet flere sakprosa bøker siden 1992. I 2003 debuterte hun som forfatter med romanen Når engle spiller Mozart, som finner sted på Færøyene. Fem år senere, i 2008, publiserte hun sin andre roman, Færøblues, som er en fortsettelse av den første. En tredje bok i trilogien er planlagt for utgivelse i 2014.


== Bibliografi ==


=== Romaner ===
2016 - Færø blues trilogien - Når engle spiller Mozart, Færø blues - drengen med celloen, Møde i mol, Hovedland, 703 sider.
2014 - Møde i mol, Hovedland
2008 - Færøblues, Hovedland, 399 sider
2003 - Når engle spiller Mozart, elkjaeroghansen, 296 sider


=== Andre bøker ===
Sund økonomi - sådan, 2009
Råd til at leve, 2004
Sund økonomi - flere penge, mere frihed, 2000
Bedre råd - en håndbog om økonomi for kvinder, skrevet med Vibeke Abel, 1996
jeg gifter mig kun én gang, skrevet med andre, 1996
Pas på pengene i parforholdet, 1994
På spanden - håndbog for pengeløse, 1993
Penge - vejen til god økonomi og bedre livskvalitet, 1992


== Referanser ==
Maki Tsuji

Maki Tsuji (født 27. april 1985 i Obihiro) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.


== Meritter ==


=== Internasjonale mesterskap ===
Sprint-VM på skøyter (deltatt 2 ganger)

Heerenveen 2011 og Salt Lake City 2013.Beste resultat 10.-plass sammenlagt i Heerenveen 2011.Enkeltdistanse-VM på skøyter  (deltatt i 3 mesterskap ved 5 konkurranser)

Inzell 2011 på 500m og 1 000m, Heerenveen 2012 på 500m og 1 000m og i Sotsji 2013 på 500m.Beste resultat 10.-plass på 500m både i Inzell 2011 og i Heerenveen 2012.Junior-VM på skøyter deltatt i 4 VM ved 6 konkurranser.

Groningen 2001 i sammenlagt, Collalbo 2002 i sammenlagt og lagtempo, Kushiro 2003 i sammenlagt og i Roseville 2004 i sammenlagt og lagtempo.Beste resultat 2.-plass i lagtempo i Roseville 2004, og individuelt 5.-plass sammenlagt i Collalbo 2002.


=== Sammenlagt i Verdenscupen ===
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.


== Personlige rekorder ==


== Referanser ==


== Eksterne lenker ==
(en) Maki Tsuji – Olympics.com 
(en) Maki Tsuji – Olympic.org 
(en) Maki Tsuji – Olympedia 
(en) Maki Tsuji – Sports-Reference (OL-resultater – arkivert) 
(en) Maki Tsuji – Speedskatingbase.eu 
(en) Maki Tsuji – SpeedSkatingNews.info 
(en) Maki Tsuji – SpeedSkatingStats.com 
(en) Maki Tsuji – TheSports.org 
(en) Profil på Jakub Majerski's Speedskating database (Adelskalender distanser og sammenlagt)
(en) Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
(en) Profil på SpeedskatingResults.com (personlige rekorder og resultater (Ufullstendig, resultater fra februar 2007 og nyere))
«Athletes : Maki Tsuji». Sochi2014.com. 4. juli 2014. Arkivert fra originalen 4. juli 2014. Besøkt 27. august 2015. 
(en) Profil på The-Sports.org (noen resultater)
(nl) Profil på Effesport.nl (noen resultater, ufullstendig, gir feil personlig rekord på 3000m)Bilder(en) Bilder på SpeedSkatingPhotos.info/DesgPhoto.com
Peter Mensah

Peter Mensah (født 27. august 1959) er en ghanesisk skuespiller mest kjent for sin rolle som Oenomaus «Doctore» i Spartacus: Blood and Sand, Spartacus: Gods of the Arena og Spartacus: Vengeance. Han dukker også opp i kjente filmer som 300, The Incredible Hulk og Avatar i mindre roller.


== Filmografi ==
1998: The Long Island Incident som Hugh
2000: Bruiser (film)|Bruiser som Skinhead
2000: The Golden Spiders: A Nero Wolfe Mystery som Mort Erwin
2000: Bless the Child som Janitor
2000: Enslavement: The True Story of Fanny Kemble som Quaka
2000: The Perfect Son som The Tall Gay Basher
2001: Harvard Man as Cyrill The Butler
2001: Jason X som Sgt.Brodski
2002: Triggerman som Boxer
2002: Conviction som T-Bone
2002: Cypher som «Vault Security Guard»
2003: Tears of the Sun som Terwase
2004: Hidalgo som Jaffa
2007: 300 som Persisk budbringer
2006: The Seed
2008: The Incredible Hulk som General Joe Greller
2009: Avatar som «Horse Clan Leader»
2010: City Of Shoulders som Dr.Lucas Andreisherm
2010: Flynn som Special Forces-kaptein


=== Utvalgte serier ===
2005: Star Trek: Enterprise som Daniel Greaves (2 episoder)
2008: Terminator: The Sarah Connor Chronicles som General Perry (2 episoder)
2010: Spartacus: Blood and Sand som Oenomaus 'Doctore' (13 episoder)
2011: Spartacus: Gods of the Arena som Oenomaus 'Doctore' (6 episoder)
2012: Spartacus: Vengeance som Oenomaus 'Doctore' (10 episoder)
2012: True Blood som Kibwe
2013: Spartacus: War of the Damned som Oenomaus 'Doctore' (1 episode (cameo))
2013: Burn Notice som Marco Cabral (1 episode)


== Eksterne lenker ==
(en) Peter Mensah – kategori av bilder, video eller lyd på Commons 
(en) Peter Mensah på Internet Movie Database 
(sv) Peter Mensah i Svensk Filmdatabas 
(da) Peter Mensah på Scope 
(fr) Peter Mensah på Allociné 
(en) Peter Mensah på AllMovie 
(en) Peter Mensah hos The Movie Database 
Peter Mensah på Twitter
Desuetudo

Desuetudo er et juridisk begrep med latinsk bakgrunn og beskriver en situasjon hvor en lov i lang tid ikke har blitt respektert, så selv om den formelt ikke er opphevet så blir ingen dømt etter den.


== Eksterne lenker ==
Om desuetudo, fra «Et blikk på nordisk rettsteori» i NOU 2001: 34 Samiske sedvaner og rettsoppfatninger
Jacqueline Beer

Jacqueline Beer (født Jacqueline Vangramberg 14. oktober 1932 i Paris) er en tidligere Hollywood-skuespillerinne. Hun representerte Frankrike i Miss Universe i 1954. Beer er formann i styret i Thor Heyerdahl Research Centre.
Beer giftet seg i 1991 med eventyreren Thor Heyerdahl som hun møtte ved pyramidene i Güímar på Tenerife. Hun ble en del av arbeidet hans gjennom sine ferdigheter som amatørfotograf. De forble gift til Heyerdahls død i 2002.


== Referanser ==


== Eksterne lenker ==
(en) Jacqueline Beer på Internet Movie Database 
(sv) Jacqueline Beer i Svensk Filmdatabas 
(en) Jacqueline Beer på AllMovie 
(en) Jacqueline Beer hos The Movie Database
Frode Nilsen

Frode Elmar Thore Nilsen (født 12. desember 1923 i Arendal, død 29. juni 2016) var en norsk diplomat. Han er kjent for sitt mangeårige arbeid for menneskerettigheter og for å bistå politiske flyktninger i Chile.Han var sønn av skipsfører Thor Marinius Nilsen (1887–1969) og Elma Maria Pedersen (1891–1925). Med familien flyttet han til Tinn i Telemark i 1928 og tok examen artium i 1943 og sluttet seg til det lokale Milorg på Rjukan. Etter cand.mag.-eksamen i 1950 tok han mastergraden (Master of Arts) i statsvitenskap ved University of Kansas. Han returnerte deretter til Oslo og tok Utenriksdepartementets aspirantkurs året etter.


== Posteringer ==
1952–1954 attaché ved Norges ambassade i Kairo, Egypt
1957–1959 ambassadesekretær ved Norges ambassade i Bonn, Vest-Tyskland
1959–1962 ambassadesekretær ved Norges ambassade i Madrid, Spania
1965–1972 ambassaderåd/skipsfartsråd ved Norges ambassade i Washington, USA
1972–1973 byråsjef i skipsfartskontoret/handelspolitisk avdeling i UD
1973–1975 ambassaderåd ved Norges ambassade i Santiago i Chile, med ansvar for flyktningespørsmål etter miliærkuppet den 11. september 1973. Det var utenriksminister Knut Frydenlund som 1. november 1973 beordret Nilsen til ambassaden i Santiago utstyrt med vide fullmakter som innebar at han skulle ha det avgjørende ord i flyktningespørsmål ved ambassaden.
1975–1982 ambassadør ved Norges ambassade i Santiago
1982–1987 ambassadør til de karibiske land og regionalrådgiver for Latin-Amerika, stasjonert i Oslo
1987–1988 ambassadør ved Norges ambassade i Caracas, Venezuela
1988–1992 ambassadør ved Norges ambassade i Santiago


== Referanser ==


== Eksterne lenker ==
http://www.dagsavisen.no/innenriks/frode-nilsen-er-dod-en-legende-er-gatt-bort-1.749153
Sjursteinen

Sjursteinen er en hellig, offerstein øst for Ulvsvåg, i høydene mellom Kilvatnet og Skilvatnet, i Hamarøy kommune i Nordland. Den knyttes til eldre sagntradisjon. Steinen har navn etter Sjur, som var konge i Ulvsvåg, og som ofte lå i strid med kongen på Drag. Etter et stridsmøte ved steinen, som førte til at Sjur falt, ble kongen gravlagt der, sammen med alle sine skatter.
Ifølge sagnet skal man «gå rolig og holde stilt» når man går forbi Sjursteinen. I tidligere tider skal det ha vært ofret til steinen, og der skal ha blitt holdt festmåltider. Skatten som skal ligge der har aldri blitt funnet.
Sjursteinen er fredet som et arkeologisk kulturminne.


== Kilder ==
Anne Grete Ljøsne, Naturen og menneskeverket: vår gamle trearkitektur i nytt lys. Solum, Oslo 1993. Side 71. ISBN 8256008733.
Thorbjørn Storjord, Lulesamiske eventyr og sagn. Bodø lærerhøgskole, Bodø 1991. Side 57.
Ørnulf Hodne, Jutulhugg og riddersprang: sagn fra norsk natur. Grøndahl, Oslo 1990. Side 76. ISBN 8250417410


== Eksterne lenker ==
«Sjursteinen». Kulturminnesøk. Riksantikvaren – Direktoratet for kulturminneforvaltning.
Roar Nilsen

Roar Nilsen (født 28. august 1952) er en norsk tidligere skiskytter som vant én verdenscupseier i 1979. Han ble også norgesmester på normaldistanse samme år. Nilsen var med på det norske laget som tok sølv på stafett i VM i skiskyting 1978 i Hochfilzen.


== Verdenscupseire ==


== Referanser ==


== Eksterne lenker ==
(de) Roar Nilsen – Munzinger Sportsarchiv 
(en) Roar Nilsen – IBU
Nicholas Lawson

Nicholas Oliver Lawson (født Nicolai Olaus Lossius 23. november 1790 på Sekken i Romsdal, død 1. mars 1851 i Valparaíso, Chile) var en norsk sjømann, handelsmann og marineoffiser i tjeneste for USA, Republikken Chile og Ecuador.Han var viseguvernør på Galápagos-øyene fra cirka 1832 til 1837, og fungerende guvernør da Charles Darwin besøkte øyene i september 1835. Lossius informerte Darwin om øygruppens kjempeskilpadder, og hvordan disse varierte i utseende mellom de forskjellige øyene. Denne samtalen ble senere omtalt av Darwin som et viktig utgangspunkt for det som senere skulle bli evolusjonsteorien.
It is said that slight variations in the form of the shell are constant according to the Island which they inhabit — also the average largest size appears equally to vary according to the locality.— Mr Lawson states he can on seeing a Tortoise pronounce with certainty from which island it has been brought.Lossius var blant de første nordmenn som tok statsborgerskap i USA, allerede i 1811. Han deltok som sjøoffiser i 1812-krigen og Chiles frigjøringskrig, og han satt en kort tid fanget i Barbariet. Han giftet seg med en chilensk overklassekvinne i 1823, og opererte deretter som handelsmann og skipsreder. De fikk én datter som døde ung.


== Referanser ==
Paul Gåsøy

Paul Gåsøy (født 27. februar 1935 på Sekken i Romsdal) er en norsk billedkunstner. Han bor i Vikebukt i Vestnes kommune. Gåsøy har utdanning fra Bergen Kunsthåndverkskole og Statens Håndverks- og Kunstindustriskole i Oslo (1956–1958).
Han er far til musikalartisten Yngve Gåsøy.


== Innkjøpt av ==
Institutt for Samfunnsforskning i Oslo
Møre og Romsdal Fylkesgalleri
Riksgalleriet
Norsk kulturråd
Fylkeshuset i Molde
Trondheim Kunstmuseum
Møre og Romsdal fylkesbåtar
Borås kommune i Sverige
Hordaland fylkeskommune
Nasjonalgalleriet
Molde Kunstforenings faste galleri


== Referanser ==


== Litteratur ==
Nokon å vere glad i Kom forlag 2006 ISBN 978-82-92496-38-1


== Eksterne lenker ==
Bokomtale hos Kom forlag
Mona Bollerud

Mona Bollerud (født i 1968) er en norsk tidligere skiskytter med én verdenscupseier. Hun har NM-gull på normaldistanse og kongepokal fra 1989. Hun har tre stafett-gull med Buskerud fra 1989, 1991 og 1992.
Hun har 2 VM-sølv med Norge (stafett fra 1988 og lagkonkurranse i 1989).


== Verdenscupseire ==


== Referanser ==


== Eksterne lenker ==
(en) Mona Bollerud – IBU
Synnøve Thoresen

Synnøve Thoresen (født 6. mai 1966) er en norsk tidligere skiskytter med én verdenscupseier. Hun har også tre NM-gull i stafett med Buskerud fra 1989, 1991 og 1992.


== Verdenscupseire ==


== Referanser ==


== Eksterne lenker ==
(en) Synnøve Thoresen – IBU 
(en) Synnøve Thoresen – TheSports.org
Helga Øvsthus Fenne

Helga Øvsthus Fenne (født 1. august 1964) er en norsk tidligere skiskytter med én verdenscupseier. Hun har 2 NM-gull i stafett fra 1988 og 1990- samt lagkonkurranse fra 1994.
Hun er gift med tidligere skiskytter Gisle Fenne, samt mor til skiskytter Hilde Fenne.


== Referanser ==


== Eksterne lenker ==
(en) Helga Øvsthus Fenne – IBU
Norges ambassade i Santiago

Norges ambassade i Santiago de Chile huser Norges ambassadør til landet Chile. Den kom i fokus ved kuppet den 11. september 1973 da mange forsøkte flykte fra landet. Ambassadens adresse er Edificio Visinario, Los Militares 5001, Piso 7, Las Condes, Casilla 2431, Santiago de Chile


== Sendemenn og ambassadører ==
I starten var sendemenn stasjonert andre steder, sideakkreditert til Santiago:

1933–1935 Carl Ferdinand Sandberg fra Buenos Aires
1935–1941 Rolf Andvord fra Buenos AiresEtter krigen var sendemannen stasjonert i Santiago 

1946–1960 Stig Olmer
1960–1966 Jørgen Finne-Grønn
1966–1970 Christian Prahl Reusch
1970–1973 Ditlef Knudsen
1973–1975 Julius August Christian Fleischer
1975–1982 Frode Nilsen
1982–1988 Helge Vindenes
1988–1992 Frode Nilsen
1992–1996 Reiulf Steen
1996–2000 Martin Tore Bjørndal
2000–2004 Mona Elisabeth Brøther
2004–2008 Pål Moe
2008–2012 Martin Tore Bjørndal
2012–2016 Hege Araldsen
2016– Beate Stirø


== Referanser ==


== Eksterne lenker ==
(es) Offisielt nettsted